Diari Oficial de la Generalitat Valenciana


Sumari del DOGV 3043, del 25-07-1997 (1997/901986)

RESOLUCIÓ de 10 de juliol de 1997, del conseller d'Ocupació, Indústria i Comerç, sobre delegació d'atribucions.
---------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/1997/07/10/(1)/dof/vci/html**

### Dades del document

Número de DOGV
:   3043

Data del DOGV
:   25-07-1997

Secció del DOGV
:   I. DISPOSICIONS GENERALS

Número del document
:   1997/901986


Data del document
:   10-07-1997

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria Ocupació, Indústria i Comerç
    * competència administrativa
    * delegació de poders

RESOLUCIÓ de 10 de juliol de 1997, del conseller d'Ocupació, Indústria i Comerç, sobre delegació d'atribucions.  
De conformitat amb el que disposa l'article 68 de la Llei 5/1983, de 30 de desembre, de Govern Valencià, i atesa la conveniència de delegar determinades facultats atribuïdes amb caràcter general al titular de la Conselleria d'Ocupació, Indústria i Comerç per la normativa vigent, amb la finalitat d'aconseguir una major eficàcia i agilitat en la tramitació dels expedients, he resolt,  
Primer  
Es deleguen en els òrgans que a continuació s'indiquen i en els termes que s'assenyalen, les següents facultats:  
1. Gestió de personal:  
Es delega en el secretari general administratiu l'exercici de les facultats relatives a la gestió del capítol I del pressupost de la Generalitat Valenciana (Despeses de personal).  
La delegació comprén la signatura de tots els documents administratius i de gestió comptable que calga per a la preparació i l'execució de les despeses de personal.  
2. Modificacions de crèdits:  
Es delega en el secretari general l'exercici de les facultats d'aprovació d'expedients de modificació de crèdits que, d'acord amb la normativa vigent, siguen competència d'aquesta Conselleria, i també de proposta de modificació pressupostària davant l'òrgan competent que indique l'esmentada normativa.  
3. Transferències corrents i de capital:  
1. Es delega en el secretari general la facultat per a la signatura de tots els documents administratius i de gestió comptable que requerisquen la preparació i l'execució de totes les transferències aprovades pel Govern Valencià, i també de les aprovades per qualsevol altre òrgan de la Conselleria en l'àmbit de la respectiva competència, quan raons d'eficàcia i agilitat així ho aconsellen.  
2. Es delega en els directors generals en el seu respectiu àmbit d'actuació, l'exercici de les facultats que, en matèria de transferències corrents i de capital acordades pel conseller o per ells mateixos en l'exercici de les seues competències pròpies o delegades, s'indiquen a continuació:  
a) La signatura de tots els documents administratius i de gestió comptable que calga per a la concessió de les transferències corrents i de capital.  
b) La resolució de les incidències que es produïsquen amb posterioritat a la concessió de les transferències corrents i de capital.  
c) La formulació de propostes de pagament de subvencions corrents i de capital concedides, fins i tot les d'abast plurianual, i la minoració de la subvenció concedida en els supòsits d'alteració d'alguna de les característiques del projecte aprovat, incompliment de condicions i terminis establits en la resolució de la concessió, falta de justificació de les despeses efectivament realitzades o no execució parcial de la inversió i concessió d'altres ajudes públiques que en el seu conjunt superen els límits establits en la normativa vigent. La delegació comprén la signatura de tots els documents comptables que s'originen com a conseqüència de l'exercici d'aquesta facultat.  
d) La incoació i resolució dels expedients de revocació i resolució de subvencions, en els supòsits previstos en la normativa vigent. La delegació comprèn la signatura de tots els documents comptables que s'originen com a conseqüència de l'exercici d'aquesta facultat.  
3. Es delega en els directors territorials i els caps d'àrees territorials les facultats establides en el punt 2 anterior, pel que fa a les subvencions corrents i de capital que aquests concedisquen en l'exercici de les seues competències pròpies o delegades.  
4. Contractes regulats per la Llei 13/1995, de 18 de maig:  
1. Contractes d'execució d'obres, subministraments, gestió de serveis públics, consultoria i assistència i de serveis, l'import dels quals siga superior a 42.937.750 de pessetes.   
Es delega en el secretari general l'exercici de les facultats ordinàries i la signatura de tots els documents administratius i de gestió comptable que requerisca la tramitació de l'expedient, llevat de les facultats corresponents a l'adjudicació i la formalització del contracte i de les seues modificacions, i, si escau, resolució i suspensió d'aquest.  
2. Contractes d'execució d'obres, subministraments, gestió de serveis públics, consultoria i assistència i de serveis, l'import dels quals estiga comprés entre 1.000.000 i 94.502.087 de pessetes.  
Es delega en el secretari general l'exercici de les facultats que la normativa estatal o autonòmica vigent atribuïsca a l'òrgan de contractació.  
Es delega en el secretari general administratiu la facultat per a la signatura de tots els documents de gestió comptable que requerisca l'exercici de les facultats delegades.  
3. Contractes d'execució d'obres, subministraments, gestió de serveis públics, consultoria i assistència i de serveis, l'import dels quals no excedisca d'1.000.000 de pessetes.  
Es delega en el secretari general administratiu, els directors generals, caps d'àrea, directors territorials, caps dels serveis territorials, caps d'àrea territorial, directors de gabinets provincials de Seguretat i Higiene en el Treball, directors de centres de formació professional i directors de residències de temps lliure, l'exercici de les facultats que la normativa estatal o autonòmica vigent atribuïsca a l'òrgan de contractació, respecte de les unitats adscrites a cadascun; els serveis centrals de la Conselleria que directament depenen del conseller o del secretari general, es consideren adscrits a la Secretaria General Administrativa. En tots els casos caldrà la comunicació prèvia del secretari general abans d'iniciar el corresponent expedient.  
Es delega en el secretari general administratiu la facultat per a la signatura de tots els documents de gestió comptable que requerisca l'exercici de les facultats delegades.  
4. Contractes de treballs específics i concrets no habituals, l'import dels quals siga superior a 71.961.169 de pessetes.  
Es delega en el secretari general l'exercici de les facultats ordinàries i la signatura de tots els documents administratius i de gestió comptable que requerisca la tramitació de l'expedient, llevat de les facultats corresponents a l'adjudicació i la formalització del contracte i de les seues modificacions, i, si escau, resolució i suspensió d'aquest.  
5. Contractes de treballs específics i concrets no habituals, l'import dels quals siga inferior a 38.591.201 de pessetes.  
Es delega en el secretari general l'exercici de les facultats que la normativa estatal o autonòmica vigent atribuïsca a l'òrgan de contractació.  
Es delega en el secretari general administratiu la facultat per a la signatura de tots els documents de gestió comptable que requerisca l'exercici de les facultats delegades.  
6. Contractes sotmesos al dret privat i contractes administratius especials.  
S'aplicaran les regles que contenen els números primer i segon, segons que l'import sobrepasse o no la quantitat de 49.561.419 de pessetes, respectivament.  
Segon   
Les resolucions administratives que es dicten en l'exercici de les facultats que es deleguen per mitjà d'aquesta resolució, posen fi a la via administrativa, i es podrà interposar davant d'aquestes el corresponent recurs contenciós administratiu.  
Tercer  
En cas d'absència, vacant o malaltia del titular de l'òrgan en el qual es deleguen facultats, aquestes seran exercides per aquells òrgans que estableix el Reglament Orgànic i Funcional de la Conselleria. En els supòsits no previstos en l'esmentat reglament, correspondrà a l'òrgan superior l'exercici de les facultats delegades.  
Quart   
La delegació de facultats a què fa referència aquesta resolució s'entén sense perjudici que, en qualsevol moment, l'òrgan que delega puga reclamar el coneixement i la resolució de qualsevol assumpte o expedient dels compresos en aquesta.  
Cinquè   
Queda revocada la Resolució de 26 de març de 1997, modificada per la Resolució de 13 de juny de 1997, del conseller d'Ocupació, Indústria i Comerç, per la qual es deleguen atribucions en matèria de gestió administrativa, econòmica i de personal.  
Sisè   
Aquesta resolució tindrà efectes des del dia de la publicació en el Diari Oficial de la Generalitat Valenciana.  
València, 10 de juliol de 1997.- El conseller d'Ocupació, Indústria i Comerç: Diego: Such Pérez.


Còpia Permalink ELI